
Evelyn Wever- Cres 


PROME MINISTER 


Medellin, e famoso evento anual "Feria de las Flores", na 
unda a participa sr. Roderich Lopez cu su grupo di Massive 
Brassband Int. Despues cu na 2022, e grupo aki a pone Aruba 
su nomber riba tarima internacional, tocando den parada na 
Magic Kingdom na Orlando Florida, a bay Hulanda pa participa 
na zomer carnaval, awor a haya e oportunidad pa participa 
den e gran evento aki na Medellin. "Feria de las Flores" ta un 
evento cu a cuminsa na 1957 como algo chikito, pero awendia 
ta un di e festivalnan na Medellin, mas bishita pa turistanan. 


Prome Minister Evelyn Wever-Croes a expresa dita sumamente 
orguyoso di sr. Lopez cu su grupo Massive Brassband lnt, cu 
na mas di un ocacion, a sa di pone Aruba su nomber briya 
internacionalmente. E orguyo cu nan ta carga di ta Arubiano, 
y ta expresa esaki den cada presentacion, ta di admira. Ta 
notabel cu tur participante di Massive Brassband Int tin un 
pasion y amor grandi pa loke ta e musica di Asambeho, y sa di 
uza esaki pa representa nan isla stima dignamente. 


Durante nan bishita na Medellin, sr Lopez hunto cu sr. Hessen 
a ricibi di seňora Silvana Andrea, cu ta secretaria di Minister 
di Cultura, un bunita reconocimento pa nan presentacion 
impactante. Esaki sigur ta un orguyo grandi pa nan como 
representantenan di e grupo di Asambeho, pero tambe pa 
tur cuidadano di pais Aruba. E reconocemento aki ta habri 
posibilidadnan entre Aruba y Colombia pa cu arte den su 
totalidad. 


"Masha pabien na sr Roderich Lopez y su grupo di Asambeho, 
Massive Brassband Int. cu e bunita presentacion na Medellin. 
Aruba ta orguyoso di boso, y ta gradici boso pa promociona 
e dushi baranca aki na un manera diferente. Tur e logronan 
aki di sr Lopez y su grupo, ta mustra nos, cu soňonan por bira 
realidad, si bo pone tur bo esfuerso, pasion y dedicacion den 
nan. Esaki sigur ta loke sr. Lopez a haci pa logra e soňo grandi 
di participa cu su banda na varios eventonan importante, rond 
mundo. E ta yenami di orguyo pa sa cu Aruba ta conta cu 
cuidadanonan di e caliber aki" Prome Minister a expresa. 

GOBIERNO A GRADICI JOSELIN CROES 


Komara Noduse 


MINISTER 


PA SU TRABOU HACI COMO MINISTER 

Na residencia di Embahador di Reino Hulandes na Washington 
DC a tuma luga un ceremonia di despedida pa sra. Joselin 
Croes como Aruba su Minister Plenipotenciaro, GevMin, na 
Washington DC. Embahador sr. Andre Haspels y su casa sra. 
Bernie Haspels-Grootenboer a organisa e bunita recepcion di 
despedida aki pa nos GevMin y pa e ocasion aki Gobierno 
di Aruba a wordo representa pa Minister Xiomara Maduro. 
Durante e recepcion e mandatario a hiba palabra den nomber 
di Gobierno di Aruba pa gradici sra. Joselin Croes pa e trabou 
haci pa representa Aruba dignamente na Washington DC 
desde aña 2018 pa 2023. 
Den su discurso e mandatario a trece dilanti cu desde aña 
2018, Sra. Croes a demostra di ta pro-activo den un forma 
extra ordinario y a logra hechonan remarcabel, semper 
poniendo Aruba riba mapa na Washington. 'E amor di Joselin 
pa Pais Aruba den tur locual e ta haci ta evidente, ya cu ela 
sa di pone tur su energia y esfuerso pa logronan grandi pa 
Aruba. Su dedicacion, asistencia excelente, profesionalismo 
y preparacion ta hechonan cu nos ta balora y aprecia,' asina 
Minister Xiomara Maduro a expresa den su discurso. 
Riba e tereno di Educacion, Sra. Joselin Croes a traha 
incansablemente pa logra un cantidad di acuerdonan (MoU's) 
y asina habri porta pa nos studiantenan na varios instituto 


PLENIPOTENCIARIO NA WASHINGTON 


di Aruba por haya e beneficio igual na studiantenan Americano 
di por paga ‘in-state tuition’ enbes di tarifanan internacional. 
Esaki a haci studiamento pa hopi di nos studiantenan di Aruba 
un soño alcansabel. Danki na su esfuerso Pais Aruba ta riba e 
lista di ‘Latin American and Caribbean Scholarship’ na estado 
di Florida. Un logro grandi considerando cu studia na Merca ta 
hopi costoso. 

Sra. Croes a hunga un papel importante tambe den e evaluacion 
di Trafico di Persona. Danki na Joselin su gran esfuerso, Aruba 
a ricibi un evaluacion positivo y nos a "upgrade nos nivel, lo 
cual ta refleha nos compromiso pa cumpli cu exigencianan 
internacional. 

Minister Maduro a trece dilanti cu como Minister di Finansa e 
tabata testigo di e bon contactonan cu Sra. Croes tin na cu IMF 
y Banco Mundial. Su asistencia pa organisa e reunionnan cu 
un coordinacion impecabel tabata di sumo balor pa e exito di 
Aruba. 

Pa locual ta area diplomatico, Sra. Joselin Croes a asisti 
Prome Minister Evelyn Wever-Croes na e Asamblea General 
di Nacionnan Uni. Su planificacion den detaye y su boluntad 
pa haci esfuersonan adicional tabata bisto pa asina garantisa 
cu e agenda druk di MinPres a cana bon sin ningun problema. 

Ademas Sra. Joselin a desempeňa un papel fundamental 
durante e negociacionnan pa locual ta “Preclearance 
Treatmenť di US Customs and Border Protection na Aruba. Su 
perseverancia a resulta den negociacion exitoso cual ta hopi 
significativo pa nos Pais. 


E logronan menciona ta djies algun ehempel di Sra. Joselin 
Croes su trabou den e ultimo 5 aňanan. Tin hopi mas trabou cu a 
wordo haci y su impacto a haci Aruba renombra na Washington. 
Na final di e discurso Minister Maduro a presenta Sra. Joselin 
cu un recuerdo como muestra di gratitud y aprecio pa semper 
representa nos Pais cu dignidad y dedicacion. "Tur final tin 
un comienso nobo y pesey nos ta desea Sra. Joselin Croes 
tur exito y felicidad pa futuro, tabata palabranan di Minister 
Maduro na final di e discurso pa yama Sra. Joselin Croes danki 
pa e trabou haci como Aruba su GevMin na Washington. 

MINISTER 


COORDINADO DI STAGE DI COLEGIO EPI 
SRA. EDDELYN DIJKHOFF TA DESEA E 
STUDIANTENAN CU TA BAY EHERCE NAN 
PASANTIA NA MEXICO HOPI EXITO 


a 


Diamars ultimo, seis (6) studiante di Sector Ciencia y Tecnologia |= 
a biaha pa eherce nan pasantia na Iberostar Playa Paraiso na |) 
Riviera Maya, Mexico. Proximamente tres (3) studiante mas 
di Sector Hospitalidad y Turismo lo ta biahando. Coordinado 
di pasantia di Colegio EPI Sra. Eddelyn Dijkhoff a expresa cu 
pasantia ta importante pa un “beroepsopleiding” y enseñansa 
ta importante pa e progreso di Aruba. 


Sra. Dijkhoff ta gradici Gobierno di Aruba y Iberostar pa e 
iniciativa aki y ta desea Charity Yarzagaray di “Civil Engineering”, 
Joshua Folkes di “Electrical Engineering”, Mishalska Maduro ù 
di “Civil Engineering”, Ovitson Britus, Mitchell Wernet y Samuel 
Betrain di “Mechanical Engineering” hopi exito. Ademas di 
esaki, Sra. Dijkhoff a gradici e team di Colegio EPI cu a traha 
duro pa realisa esaki. E studiantenan ta sumamente contento 
pa e gran oportunidad aki cu nan a haya y ta entusiasma pa tur | 
locual nan ta bay siña durante nan pasantia na Mexico. 

Diaranson ultimo, Minister di Enseňansa y Deporte Endy Croes 
a ricibi e ciclista Kailen Wouters na Aeropuerto Internacional 
Reina Beatrix. Den un ambiente festivo Kailen Wouters a 
wordo ricibi na su yegada na Aruba. E sorpresa pa Kailen 
tabata ora cu e musica di Asambeho a cuminsa resona pa 
dun'e bonbini na su regreso. Kailen a participa den BMX World 
Championship cu a tuma luga na Glasgow, Schotland, dia 6 pa 
13 di augustus 2023. E ciclista di solamente 9 aňa di edad cu 
a competi contra e 89 miho coredonan rond di mundo y a logra 
sali di dos luga. 


Kailen tabatin un entrenamento hopi intensivo cu varios luna di 
preparacion. Sr. Gregory Wouters, kende ta e coach y tata di e 
deportista a hiba Kailen den exterior algun luna pa practica cu 
un team di profesional. Famia, Amistad y tur su compafieronan 
di e team di BMX tabata presente na aeropuerto pa felicita 
Kailen cu e gran logro aki. Minister Endy Croes ta felicita 
Kailen Wouters cu a finalisa na di dos luga den e BMX World 
Championship y ta felicita su coach y tata Gregory Wouter cu 
e triunfo aki. Cu deseo, disciplina, determinacion y dedicacion 
ta logra. Aruba ta orguyoso di bo Kailen! 

MINISTER 


"E meta di Gobierno ta, pa yuda na un manera responsabel, tur esnan cu ta 
di bon boluntad, y cu kier traha y yuda hiba nos pais padilanti" 


Diaranson mainta na Hyatt Place a tuma luga un conferencia 
organisa pa HIAS Aruba. E conferencia aki titula "unlocking 
opportunities", a enfoca riba habri oportunidadnan laboral pa 
imigrantenan cu ta na Aruba. Minister di Integracion Glenbert 
Croes tabata presente, y a trece dilanti kico e maneho nobo 
di Gobierno ta pa cu e imigrantenan actualmente. Durante e 
conferencia, a intercambia ideanan cu otro departamentonan 
di Gobierno presente, pa mira kico ta e posibilidadnan pa 
integra e imigrantenan cu ta na Aruba caba, den e mercado 
laboral. Minister Croes a indica cu pa Aruba por yuda e 
imigrantenan aki, nan mester a drenta Aruba legalmente y no 
tin niun antecedente penal. 


E meta di Gobierno ta, pa yuda na un manera responsabel, 
tur esnan cu ta di bon boluntad, y cu kier traha y yuda hiba 
e pais padilanti. Unabes cu e imigrantenan aki wordo integra 
legalmente den e mercado laboral, nan lo contribui na progreso 
di pais Aruba, pagando impuesto, na fondo di pension, na 
AZV, y na caha di gobierno. E oportunidad pa por yuda e 
imigrantenan aki ta grandi, mirando cu tin varios construccion 
di hotel andando. E enfoke lo ta mas riba nos hendenan local, 
na unda nan lo tin e prome opcion pa bin na remarke pa trabou, 
pero sigur tur e desaroyo aki lo habri oportunidad pa por yuda 
e imigrantenan cu ya ta na Aruba. 


Minister Croes a indica cu e proceso pa trabou lo cana na 
un manera responsabel. Tur e imigrantenan cu ta bin na 
remarke pa trabou na Aruba, lo wordo scrutina pa loke ta salud 
y antecedentenan penal. Cu esaki, Gobierno ta percura cu 
esnan cu ta wordo duna permiso pa traha, ta hendenan di bon 
boluntad, y cu bon intencion pa traha y hiba nos pais dilanti. 


"Manera Libertador Betico Croes semper a bisa; "Arubiano no 
ta solamente esun cu a nace na Aruba, sino esnan cu a bin 
di nan pais di origen, cu ta stima Aruba, cu ta contribui na e 
economia, y cu a forma un famia akinan". Cu e sentimento aki, 
Gobierno ta trahando riba e maneho di integracion pa asina 
yuda integra e imigrantenan na Aruba den e mercado laboral" 
Minister Croes a expresa. 

Departamento di Impuesto: 


BBO NA FRONTERA č INVOERRECHTEN 


Locual NO a cambia: 
- E systema di calculacion pa cobransa di BBO. 


Locual SI a cambia: 
- E cobransa di e mesun BBO awo ta den dos parti 
- Cambio den tarifa di invoerrechten 


Maneho di prijs 

E ta keda na e comerciante pa mantene un prijs competitivo 
of introduci un aumento di prijs pa su productonan. Si acaso e 
comerciante opta pa aumenta su prijsnan, ta bon pa subraya 
cu esaki NO ta pa motibo fiscal. 


Poder di consumidor 
E consumidor tin e poder pa controla prijs y haci compra unda 
e prijs ta mas beneficioso. 


E grafico adhunto ta ilustra: 

- Un comparacion di e systema di cobransa di BBO prome y 
despues di 1 di augustus 2023 

- Un comparacion di e tarifa di invoerrechten y efecto pa prijs di 
un producto prome y despues di 1 di augustus 2023. 


Den e caso aki importacion di yogurt cu smaak a bira mas 
barata. 

Pa ehempelnan di prijs di producto, diferente unidad y marca 
por consulta cu Directie Economische Zaken, Handel en 
Industrie (DEZHI) of download e app Control di Prijs. 


Link Google Play: https://shorturl.at/dmp AZ 
Link App Store: https://shorturl.at/ciguR 


BBO 
na frontera 


Un pago adelanta 
di e mesun BBO 


PROME CU 1 DI AUGUSTUS 2023 


Base di cobransa: 


Douanewaarde yogurt cu smaak Afl. 1.36 
Cobransa: 

Invoerrechten (6%) Afl. 0.08 
Total Afl. 0.08 
Comerciante su prijs di benta na Afl. 1.90 

Ta declara volumen di benta 

Cobransa di BBO (7%) Afl. 0.13 


DESPUES DI 1 DI AUGUSTUS 2023 


Base di cobransa: 


Douanewaarde yogurt cu smaak Afl. 1.36 
Cobransa: 

Invoerrechten (0%) Afl. 0.00 
BBO na frontera (7%) Afl. 0.09 
Total Afl. 0.09 
Comerciante su prijs di benta na Afl. 1.90 

Ta declara volumen di benta 

Cobransa di BBO (7%) Afl. 0.13 
Deduccion di BBO 100% Afl. -0.09 
Diferencia pa paga Afl. 0.04 


Union ta importante pa cualkier sociedad pasobra 
e ta e base di forsa, poder, guia, curashi y 
desarovo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


„2023 ANA DI UNION Y POSITIVISMO! 


